તાજેતરમાં એક ઘટના બાબતે દેશમાં એક મોટી મીડિયા ટ્રાયલ ચાલી. ઘટના આ પ્રકારની હતી. ઝારખંડના રામગઢમાં ગોમાંસનો વેપાર કરતા હોવાની વાતે અલીમુદ્દીન અનસારી નામના શખ્સની આશરે ૧૦૦ લોકોના એક ટોળાએ હત્યા કરી નાખી. ઝારખંડની ફાસ્ટટ્રેક કોર્ટે કહેવાતા આઠ ગૌરક્ષક આરોપીઓને જનમટીપની સજા ફરમાવી. આરોપીઓ હાઈકોર્ટમાં પહોંચ્યા. હાઈકોર્ટે આઠેય આરોપીઓની સજાને સસ્પેન્ડ કરી અને આઠેયને જામીન ઉપર છોડ્યા.